Neuvoston päätöslauselma, annettu 9 päivänä kesäkuuta 1997, jalkapallohuliganismin ehkäisemisestä ja hillitsemisestä kokemusten vaihdon, stadionille pääsyn kieltämisen ja tiedotusvälineitä koskevan politiikan avulla



Virallinen lehti nro C 193 , 24/06/1997 s. 0001 - 0001



NEUVOSTON PÄÄTÖSLAUSELMA, annettu 9 päivänä kesäkuuta 1997, jalkapallohuliganismin ehkäisemisestä ja hillitsemisestä kokemusten vaihdon, stadionille pääsyn kieltämisen ja tiedotusvälineitä koskevan politiikan avulla (97/C 193/01) EUROOPAN UNIONIN NEUVOSTO, joka ottaa huomioon, että Euroopan unionista tehdyn sopimuksen K.1 artiklan 9 kohdan mukaan jäsenvaltiot pitävät poliisiasiain yhteistyötä yhteistä etua koskevana asiana, sekä katsoo, että neuvosto vahvisti 22 päivänä huhtikuuta 1996 antamassaan suosituksessa (1) suuntaviivat jalkapallo-otteluiden yhteydessä esiintyvien levottomuuksien ehkäisemiselle ja hillitsemiselle, neuvosto on hyväksynyt yhteisen toiminnan kaikenlaisia yleisötilaisuuksia koskevasta poliisivoimien yhteistyöstä (2), 19-20 päivänä maaliskuuta 1997 Amsterdamissa pidetyn jalkapallohuliganismia käsitelleen seminaarin päätelmissä ja suosituksissa korostetaan, että on tarpeen tehostaa poliisivoimien yhteistyötä jalkapallo-otteluiden yhteydessä esiintyvien levottomuuksien ehkäisemiseen ja hillitsemiseen liittyvissä erityiskysymyksissä, maissa, joissa käytetään stadionille pääsyn kieltämistä, on todettu kieltämisen olevan tehokas keino kansallisiin jalkapallo-otteluihin liittyvien levottomuuksien ehkäisemisessä ja hillitsemisessä; joissakin jäsenvaltioissa kieltoja ovat antaneet jalkapalloseurat siviilioikeudellisella perusteella ja joissakin jäsenvaltioissa lainvalvontaviranomaiset julkisoikeudellisella perusteella, jäsenvaltioiden tehtävänä on päättää, onko stadionille pääsy kiellettävä ja millä edellytyksillä tämä tapahtuu; on toivottavaa, että yhdessä jäsenvaltiossa annettu stadionille pääsyn kieltäminen on voimassa muissa jäsenvaltioissa järjestettävissä eurooppalaisissa jalkapallo-otteluissa, liikuvuuden lisääntyminen ja viestintävälineiden kehitys huomioon ottaen on pyrittävä ymmärtämään paremmin jalkapallohuliganismiin liittyvää kansainvälistä kehitystä, ja sopivalla tiedotusvälineitä koskevalla strategialla ja asiantuntijoiden välisellä säännöllisellä tietojen ja kokemusten vaihdolla edistettään jalkapallo-otteluihin liittyvien levottomuuksien ehkäisyä ja hillintää, ON ANTANUT TÄMÄN PÄÄTÖSLAUSELMAN: 1. Asiasta vastaavat ministerit kehottavat kansallisia urheilujärjestöjään kansallista lakia noudattaen tutkimaan, miten siviilioikeudellisella perusteella annettuja stadionille pääsyn kieltoja voitaisiin soveltaa jalkapallo-otteluihin myös Euroopan tasolla. 2. On toivottavaa laatia vuosittain selvitys, josta käyvät ilmi jäsenvaltioiden tilanne jalkapallohuliganismin suhteen ja ongelman käsittelyssä tapahtunut kehitys. Tältä osin on kinnitettävä erityistä huomiota kannattajaryhmien kansainvälisiin verkostoihin. 3. On toivottavaa, että asianomaisten maiden poliisiviranomaisten käyttöön laaditaan tiedotusvälineiden suhteen moudatettavan strategian kohtien tarkistusluettelo, johon sisältyy suosituksia kansainvälisiin jalkapallo-otteluihin, erityisesti mestaruusotteluihin, liittyväksi tiedotusvälineitä koskevaksi strategiaksi. 4. On toivottavaa pitää vuosittain asiantuntijakokous, jossa vaihdetaan asiaa koskevia kokemuksia, lujitetaan yhteyksiä ja valmistellaan tilanneselvitystä. 5. Neuvosto kehottaa jäsenvaltioita huolehtimaan, että selvityksen ja edellä olevien kohtien mukaisten kansallisella tasolla toteutettujen toimien tuloksia tarkastellaan neuvostossa ja että neuvostolle toimitetaan viimeistäään vuoden 1998 ensimmäisen vuosipuoliskon aikana kertomus, jonka liitteenä on tarvittaessa sopivia aloitteita yhteiseksi toiminnaksi, jonka neuvosto voisi hyväksyä. (1) EYVL N:o C 131, 3.5.1996, s. 1. (2) EYVL N:o L 147, 5.6.1997, s. 1.